
Dunaszekcső Községi Önkormányzat Képviselő-testülete

8-2/2012.

Jegyzőkönyv

Készült a Dunaszekcső Községi Önkormányzat Képviselő-testülete 2012. szeptember 4. napján  megtartott rendkívüli zárt üléséről. 

Jelen vannak:

	Faller János
	polgármester

	Szabó Gergely

Prucs András

Sándor József
	alpolgármester

képviselők


                    Pest Éva körjegyző

Igazoltan távol: Bíró Zsolt, Gombár János

(Lemondás miatt egy képviselői hely még nem került betöltésre. A gyorsan összehívott rendkívüli ülésre már nem lehetett megszervezni a belépő képviselő behívását, eskütételét. A testület ülésének összehívása telefonon történt.) 

Faller János polgármester köszönti a megjelenteket, megállapítja, hogy az ülés határozatképes, mert a megválasztott 6 fő képviselő közül 4 fő az ülésen megjelent. Javaslatot tesz az ülés napirendi pontjára, melyet az alábbiak szerint egyhangúlag elfogadnak a képviselők:

MTKT Idősek Klubja álláshelyeinek rendezése

Előterjesztő: Faller János polgármester

Faller János polgármester: A Baranya Megyei Kormányhivatal Szociális és Gyámhivatala ellenőrzést tartott az Idősek Klubjában. Az ellenőrzés megállapításai között szerepelt, hogy a vezető, Vörös Lászlóné nem rendelkezik felsőfokú végzettséggel és Fodré Istvánné, aki a szociális étkeztetésben dolgozik, nem rendelkezik szakképzettséggel. 
A vezetői álláshelyet felsőfokú szociális munkás képesítéssel lehet betölteni. Vörös Lászlóné 52 éves, nem tudja, nem akarja már vállalni a főiskolába járást. Fodré Istvánnénak szociális segítő, szociális gondozó szakképesítéssel kellene rendelkeznie. Ezt a képzettséget egy OKJ-s képzéssel megszerezhetné. Fodré Istvánné 60 éves, két év múlva nyugdíjba fog menni. Érthető, ha már nem akar képzést vállalni. 
Humánus megoldást kell keresni a két közalkalmazott részére, hiszen hosszú évek óta az önkormányzat megbecsült dolgozói. 
Humánus megoldás azonban csak akkor lehetséges, ha a testület arról dönt, hogy létszámot emel. 
Javaslata: Fodré Istvánné áthelyezéssel kerüljön át az Önkormányzathoz takarítói feladatra, és ez akkor történhet meg, ha a testület a város és községgazdálkodás szakfeladaton 1 fővel megemeli a foglalkoztatottak létszámát, tehát engedélyezi a létszámemelést. 
Vörös Lászlóné képzettsége megfelel a szociális étkeztetés ellátásához, ő átkerül oda az intézményen belül. A vezetői álláshelyet pedig meg kell hirdetni, ezért felkéri az önkormányzat az MTKT-t, hogy hirdesse meg az álláshelyet. Áthidaló megoldásként javasolja, hogy 2012. december 31. napjáig megbízási szerződéssel alkalmazza az MTKT Prucs Zsuzsannát, aki rendelkezik szociális munkás szakképzettséggel. 2013. január 1. napjától pedig a pályáztatási eljárás nyertese fogja betölteni az állást. Az átmeneti időszakot azért javasolja, mert a januári változásokról még mindig nem rendelkezik információval, nem tudja, hogy ez az intézmény a következő évtől hogyan fog működni, ki lesz a fenntartója. Célszerűnek tartja, hogy a vezetőt az új fenntartó nevezze ki. 
Javasolja továbbá, hogy az önkormányzat kezdeményezze az MTKT-nál a szervezeti felépítés visszaállítását, vagyis a továbbiakban a dunaszekcsői intézmény ne tartozzon a véméndi intézményhez, mert a mostani rendelkezésekkel okafogyottá válik.
Az ellenőrzési megállapítások között az épület akadálymentesítése is szerepel. Ki kell szedni a küszöböket, ami könnyebben megoldható. A mozgáskorlátozott vizesblokk azonban már nehezebben készülhet el. A műszakis kollégával megnézte a helyszínt, és az épületen belül a jelenlegi helyiség átépítésével nem oldható meg. Kívül a teraszból kell elvenni területet, ott egy teljesen új hozzátoldással valósulhat6 meg a mozgáskorlátozotti mosdó, tusoló, WC. Ennek a költségét fel kell vállalni, amely közel 2 millió forint lesz. Nemsokára sor kerül a féléves zárás tárgyalására, akkor költségvetés módosításra is lesz lehetőség, tehát ezt a feladatot az év végéig meg kell csinálni. 

A javaslatokkal egyetértve a testület 4 szavazattal 0 ellenében a következő határozatot hozta: 

52/2012. (IX.04.) Kt. számú határozat
az MTKT Idősek Klubja álláshelyeinek rendezése

1.) A képviselő-testület a Dunaszekcső községi Önkormányzat város és községgazdálkodás szakfeladatán 1 fő létszámemelést engedélyez, amely álláshelyen Fodré Istvánnét takarítóként a munkatörvénykönyve alapján a polgármester alkalmazza. 2012.szeptember 10. napjától

2.) Az idősek nappali ellátása feladaton eddig alkalmazott Vörös Lászlóné – az intézményen belül – 2012.szeptember.10. napjától átkerül a szociális étkeztetés feladatra szociális gondozó képzettséggel. A képviselő-testület felkéri az MTKT-t, hogy gondoskodjanak a változás átvezetéséről.

3.)  Dunaszekcső község Önkormányzata felkéri az MTKT-t, hogy a Dunaszekcsői Idősek Klubja vezetői álláshelyét hirdesse meg úgy, hogy a határozatlan időre szóló közalkalmazotti jogviszony és a vezetői megbízás 2013. január 1. napjától kezdődik. 

4.) Dunaszekcső község Önkormányzata felkéri az MTKT-t, hogy 2012. október 1. napjától 2012. december 31. napjáig kössön szerződést teljes munkaidőre szóló, határozott idejű közalkalmazotti jogviszonnyal Prucs Zsuzsanna szociális munkás végzettségű dunaszekcsői lakossal, az intézmény vezetői feladatinak ellátására. 

5.) Dunaszekcső községi Önkormányzat képviselő-testülete kezdeményezi az MTKT-nál a dunaszekcsői Idősek Klubja intézmény működtetésének az átszervezését úgy, hogy a véméndi összevonást szűnjön meg, és az intézmény az MTKT tagintézményeként működjön tovább. 

6.) Az épület akadálymentesítése érdekében az Önkormányzat gondoskodik 2012. szeptember 30. napjáig a küszöbmentesítésről. 2012. december 31. napjáig Dunaszekcső községi Önkormányzat vállalja, hogy a mozgáskorlátozottak részére alkalmas mosdóhelyiséget megtervezteti, engedélyezteti és megépítteti. 

7.) A képviselő-testület felhatalmazza a körjegyzőt arra, hogy az Idősek Klubja személyi és tárgyi problémáinak rendezésére folyamatosan tartsa a kapcsolatot a Mohácsi Többcélú Kistérségi Társulás vezetőivel és munkatársaival. 

Határidő: azonnal

Felelős: Faller János polgármester
Több napirend nem volt, a polgármester az ülést berekesztette.
Kmf.

Faller János
Pest Éva

polgármester
körjegyző

